තම නව පුහුණුකරු බ්‍රේස් ගෙමල් යටතේ පුහුණුව ලද කැතී මධ්‍යම හා දුර පන්තියේ තරගවලට සහභාගී වූවාය. 2013 එෆ්.අයි.එන්.ඒ. ලෝක ශූරතා තරගාවලියේදී මීටර් 800 සහ මීටර් 1500 තරගවලින් රන් පදක්කම් 4ක් ද 2014 පෑන් පැසිෆික් පිහිනුම් ශූරතාවලියේදී රන් පදක්කම් 4ක් ද දිනාගැනීමට ඇයට හැකි විය. 2015 එෆ්.අයි.එන්.ඒ. ලෝක ශූරතාවලියේදී මීටර් 200, මීටර් 400, මීටර් 800 සහ මිටර් 1500 නිදහස් ආර ඉසව් 4ම ජය ගනිමින් ලෝක ශූරතාවලියක එම ඉසව් 4ම ජයග‍්‍රහණය කළ ප‍්‍රථම ක්‍රීඩිකාව බවට ඇය පත් වූවාය. 2015 වසරේ ස්ටැන්ෆෝර්ඩ් විශ්වවිද්‍යාලයට ඇතුළත් වූ කැතී අධ්‍යාපනය ලබන අතර 2016 ඔලිම්පික් තරගාවලිය සඳහා පුහුණුවීමේ කටයුතුවල ද නිරත වූවාය.